السلام عليكم ورحمة الله وبركاته تعالوا بقى النهاردة نبدأ نطبق الشريعة انا عايز كل واحد فيكم دلوقتي يفكر معي كده. انا هاطبق الشريعة ازاي اكتب في الورقة اللي قدامك. اول حاجة هتطبقها ايه
واحد بيقول لي ايه كان بيقول لي اللي يشتم شتيمة مش كويسة في في الشارع نجلده. عشان ده حد بتاع قزف قزف المحصنات واحد تاني بيقول لي لأ احنا واحد بيقول لي مش عارف اعمل ايه
يا جماعة احنا هنطبق الشريعة بالتدريج دي حاجة ما حدش يختلف عليها ابدا سيدنا عمر ابن عبدالعزيز اللي هو يعتبر خامس الخلفاء الراشدين من حيث العدل يعني ابنه كان سخن برضه كده زيكم
عايز يطبق كل حاجة مرة واحدة وقال له يا ابا انت مش بتطبق فيه الشريعة كلها مرة واحدة ليه ؟ قال له يا بني اني اخاف ان احمل الناس على الحق دفعة واحدة فيدفعوه دفعة واحدة. انا وانا هاغصب الناس على كل حاجة مرة واحدة هيدفعوا كل حاجة مرة واحدة
ان الله قد ذم الخمر في القرآن مرتين وحرمها في الثالثة. ده ربنا ذم الخمر مرتين في القرآن وقال عليهم مش كويسة. وتالت مرة حرمها. يبقى كل شيء هيبقى بالتدريج. اول
حاجة يا جماعة هندي الناس حقوقها حقوق الانسان قبل ما تطبق عليهم عقوبات اديهم حقهم الاول وبعد كده حاسبهم. اشهر وثيقة في مجال حقوق الانسان صدرت لحد النهاردة هي وثيقة اسمها الاعلان العالمي لحقوق الانسان
صدر عن الامم المتحدة عام الف تسعمية تمانية واربعين انا لما كنت عايش في امريكا من حوالي سبع سنين آآ وبعد احداث حداشر سبتمبر بدأ هجوم كبير على الاسلام هناك. فحبيت ان انا بدافع عن الاسلام في بعض الامور. فلقيت موضوع حقوق الانسان ده موضوع فيه هجوم كبير جدا علينا
فجبت الوثيقة دي ونزلتها بالكامل من على الويب سايت بتاع الامم المتحدة لقيتها تلاتين بند وابتديت اقارنها بالقرآن الكريم كوثيقة اعلان حقوق انسان صدر بقبلها بالف وربعميت سنة ما بعاملوش كانه كتاب ربنا خالص هنا. وحاططهم جنب بعض وقلت نقارنهم ونشوف
وكل املي اني كنت الاقي خمسين الى ستين في المية من حقوق الانسان. بتاعة الامم المتحدة موجودة عندنا في القرآن الكريم. عشان خاطر واحنا بنبص الامريكان بصوا يا غرب احنا
خمسين في المية او ستين في المية من حقوق الانسان اللي عندكم موجودة عندنا من الف وربعمية سنة وفوجئت بمفاجأة غريبة مية في المية من حقوق الانسان بتاعة الاعلان العالمي لحقوق الانسان موجودة عندي في القرآن الكريم
وفوجئت بمفاجأة اكبر من كده اني لقيت حقوق انسان في القرآن الكريم لحد النهاردة لسة مش موجودة في الاعلان العالمي لحقوق الانسان اسأل نفسك ليه ليه القديم يبقى اشمل من الجديد
القديم ومش اقدم خمسين سنة ده اقدم الف وربعميت سنة. مش مفروض مفروض يكون الجديد اشمل ولكن لا الجديد طالع من عند الانسان فبياخد نفس اوصاف الانسان غير كامل. الانسان غير كامل. ممكن يكون جميل
بس مش كامل انما القديم ده من عند ربنا الكمال لله وحده. ازا هو الوحيد اللي كان انا هقرا لكم نصف المادة خمسة وعشرين في الاعلان العالمي لحقوق الانسان. شو دين نطبقها عندنا ازاي
لكل شخص الحق في مستوى من المعيشة كاف للمحافظة على الصحة والرفاهية له ولاسرته ويتضمن ذلك التغذية والملبس والمسكن والعناية الطبية. وكذلك الخدمات الاجتماعية اللازمة. وله الحق في تأمين معيشته في
البطالة والمرض والعجز والترمل والشيخوخة وغير ذلك من فقدان وسائل العيش نتيجة لزروف خارجة عن ارادته. ده عندنا بيتطبق بايه بقى الزكاة يبقى انا اول ما هطبق في الشريعة الاسلامية
الزكاة ربنا بيقول والذين في اموالهم حق معلوم للسائل والمحروم. يبقى الزكاة ما هياش آآ اموال تبرعات ما هياش تضامن ولا تكافل خالص. واللي هيطبق ده مش هيبقى وزارة التضامن الاجتماعي. التضامن الاجتماعي تشوف التبرعات والحاجات الخيرية. ده مش خير ده حق
حق للفقراء عندنا ما كانش بيطلع قبل كده الدولة كان لازم تقوم بدورها فيه ربنا بيقول سبحانه وتعالى في سورة التوبة انما الصدقات اللي هي الزكاة للفقراء والمساكين والعاملين عليها والمؤلفة قلوبهم وفي الرقاب والغارمين وفي سبيل الله وابن السبيل فريضة
من الله هذه فريضة. ده مش مش آآ مش حاجة هنجب بها على الناس. تعال بقى ايه المشكلة؟ طب ما احنا كنا بندفع زكاة. لأ بطريقة فردية. اللي عايز يدفع بيدفع ولا مش عايز يدفع ما يدفعش
انما الاصل في الزكاء هو ان الدولة هي التي تجمع الزكاة من الناس وهي اللي تعيد انفاق الزكاة وتعيد توزيع الزكاة. ليه؟ لان الفقراء في المناطق اللي حوالين المناطق بتاعة الاغنياء بيتخموا باموال الزكاة
وفي فقراء في النجوع وفي آآ قرى نائية عايشين عيشة صعبة جدا انا رحت لقرية السنة اللي فاتت في بني سويف اعلنها اليونسكو افقر قرية في مصر. طبعا افقر قرية في مصر افقر قرية في
عالم عشان تبقوا عارفين لا صرف صحي ولا نور ولا مية نضيفة خالص حاجة صعبة جدا الناس بتعمل تقضي حاجتها آآ بتعمل تواليت يعني واخد بالك ازاي؟ في جردل جوة الاوضة. منزر مش معقول يا جماعة شفنا منازر غريبة
يبقى الاصل ان الدولة تقوم بدورها وتجمع لي بقى اتنين ونص في المية من اموال الادخارات الاموال المدخرة بتاعة المدخرين اللي ما احتاجوش الاموال دية لمدة سنة كاملة. يعني ايه؟ يعني اموال بجد بجد ما احناش محتاجينها
الا لما الولاد دخلوا المدارس احتجناها عشان نشتري حاجات لازمة لهم ولا لما خدنا الولاد وطلعنا مارينا في الصيف احتجناها الله! يعني الفلوس دي فعلا مش محتاجينها ربنا بيقول لك الطلعة منها اتنين ونص في المية بس للفقراء للمرضى للايتام للجوعى
للناس الغير قادرة على الزواج خمسة في المية من الانتاج الزراعي يبقى بيزرع مانجة بيزرع خضار اي حاجة بتطلع هيتدفع عليها زكاء خمسة في المية خد بقى عندك نوع الزكاء الجديد ده اللي انت ما كناش بنسمع عنه قبل كده. اسمه زكاة الركاز. عشرين في المية من اي شيء بيخرج من بطن الارض. بترول مصر لوحدها مية خمسة
وعشرين مليار حجم انتاج بترولها السنة اللي فاتت عشرة مليار غاز. طبعا عشرة مليار ده عشان خاطر آآ بنبيع الغاز بسعر آآ اقل من التكلفة لكن ان شاء الله لما يتعدل سعره هيبقى اربع اضعاف ده
خمسة وتلاتين مليار دهب ده من منجم واحد بس منجم دهب السكري. آآ من جبل السكري. لسة كمان بقى عندنا منجم اخر اسمه مش عارف حماشة ولا ايه. ده ان شاء الله يطلع لنا
اكتر من كده. منجنيز فوسفات بتاع ابو طرطور. المحاجر بتاعة الرخام. كل ما يخرج من خيرات ربنا بيقول لك لك فيه تمانين في المية. وعشرين في المية للفقراء ما تنسوهمش
ما تاكلوش عليهم حقوقهم احنا بنتكلم عن عشرات المليارات خمسين ستين سبعين مليار كل سنة هيروحوا للفقراء العشوائيات اقلبوها تملك المال ده للفقير. خلي بالك بقى من حاجة بعض الناس يقول لك ايه
بس كده انتم هتزودوا البطالة. الناس هتشتغل ليه؟ لما يكون واحد ما بيشتغلش وبيجي له فلوس تكفيه اكل وشرب وصحة وكل حاجة ما يشتغلش انت كده بتزود البطالة. بالعكس ده الزكاة هي اللي بتقضي على البطالة
ليه الزكاة عبارة عن ايه؟ الزكاء ان انت بتنقل كمية من المال من جيوب الاغنياء اللي هم بطبيعتهم بيميلوا للادخار. ادي كده واحد غني خمسمية جنيه يحطها له في جيبه
بعد سنة تطلعها من جيب الجاكتة زي ما هي. ما احتاجهاش انما ادي خمسمية جنيه لواحد فقير وتعالى بعد ساعة. ييجي ما تلاقيش منهم ولا جنيه. ليه؟ نزل جري اشترى احتياجاته ولوازمه وحاجات كان نفسه فيها وجابها واه وولاده عايزين ياكلوا
ومستلزمات مدارس وحاجات كتيرة يبقى انت بتنقل خمسين ستين سبعين مليار من جيوب الاغنياء الى جيوب الفقراء بالتالي في نفس اللحزة بينزلوا فين؟ في السوق يبقى حصل زيادة في الطلب على البضائع
يبقى بالتالي عايزين نواجه زيادة الطلب دية بزيادة انتاج يبقى بالتالي في فرص عمل بتتفتح هتتفتح بمرتبات مجزية للناس مش هتيجي تشتغل مجزية وقلة طب ما هو قاعد هياخد فلوس
هتكفيه. لكن لازم يكون بقى فلوس المرتبات بتكفي وتفيض والناس ممكن تدخر منها. عشان في اغراء انها تنزل تشتري انها تنزل تشتغل الرئيس اوباما رئيس امريكا عمل ايه في الفين وتسعة؟ عشان يقضي على الركود الاقتصادي
راح جاب سبعميت مليار دولار وخد موافقة الكونجرس انه يديهم للفقراء ونزلهم وقال لهم ايه؟ دي اخر اموال موجودة. حافزوا عليها وادخروها؟ ابدا. قال لهم ابوس ايديكم انزلوا اصرفوها. ليه
عجلة الاقتصاد تدور. بص الكلام ده موجود عندنا من الف وربعمية سنة ازاي. ربنا سبحانه وتعالى بيقول ما افاء الله على رسوله من اهل القرى. خلي بالك الرسول هنا هو الحكومة
والفلوس اللي جاية دية من اهل القرى الفلوس اللي بتجمع من القرى ومن المدن اموال الزكوات واموال الضرائب ما افاء الله على رسوله من اهل القرى. فلله وللرسول ولذي القربى واليتامى والمساكين وابن السرير. بص ليه بقى؟ العلة راشينال
كي لا يكون دولة بين الاغنياء منكم. عشان المال ما يتحصرش في حلقة مفرغة بين الاغنياء. الغني ده بيشتري من الغني ده الفيلا بتاعته. والغني ده بيشتري من الغني ده اليخت بتاعه. والغني ده بيشتري من الغني ده المرسيدس بتاعته. والفقراء قاعدين بيتفرجوا على الفلوس عمالة تلف قدامهم
وهم مش بيطولوا منها حاجة. والفقراء دول هم اكتر من خمسة وتسعين في المية من الشعب. فانت لما تكسر الحلقة دي وتطلع فلوس من الخمسة في المية الدقيقة للخمسة وتسعين في المية هي دي القوة الضاربة اللي بتنزل بتحط فلوس في السوق وبتدور عجلة الاقتصاد
يبقى ازا بعد ما نطبق ده ايه بقى العشوائيات والمناطق الفقيرة والمناطق اللي مش نضيفة حاجة صعبة جدا ومجاري ضاربة وما فيش نور وما فيش كل ده بينقلب الى عمارات
مش هقول فخمة لكن لائقة لائقة بالاستخدام الادمي. لائقة بيعني ايه مصري مصري يقدر يعيش فيها وهو محترم نفسه وولاده يبصوا له بصة محترمة مدارس حكومية بتبقى في منتهى في مستوى المدارس الاجنبية مستوى المدارس الدولية لان بقى لها
آآ ميزانية معقولة بتنفق على البحث العلمي وبتنفق على المعامل وبتنفق على تدريس الاولاد مش هيبقى فقير في مصر في سنتين اتنين لا فقير ولا جائع ولا واحد مريض بيموت لانه مش قادر يعمل عملية. ولا واحد مش قادر يتزوج لانه ما معهوش فلوس
كل ده هيتغير. بعد كده بقى هل في حد هيسرق اقدر اقول ان اكتر من خمسة وتسعين في المية من السرقات هتنتهي ومش هيكون لها وجود. وهيفضل خمسة في المية بس يمكن او اقل من معدل السرقات الموجود دلوقتي. بس ده مش هيكون عشان واحد ياكل او يشرب او يجيب حاجة لولاده
كله خلاص متغطي. ده يكون عشان واحد بيشم يرويه هنا بقى ساعتها نبقى نتكلم بعدين هنعاقب هزا الشخص ازاي اشوفكم ان شاء الله في الحلقة الجاية عشان نشوف ايه بعد كده اللي هنطبقه من الشريعة
سلام عليكم